Οικονομία της Γεωργίας

Η οικονομία της Γεωργίας είναι μια αναδυόμενη οικονομία στο πλαίσιο της ελεύθερης αγοράς. Το ακαθάριστο εγχώριο προϊόν της χώρας μειώθηκε κατακόρυφα μετά την κατάρρευση της Σοβιετικής Ένωσης, αλλά ανέκαμψε στα μέσα της δεκαετίας του 2000, αυξανόμενο σε διψήφιο ποσοστό, χάρη στις οικονομικές μεταρρυθμίσεις που επέφερε η ειρηνική Επανάσταση των Ρόδων. Η Γεωργία συνέχισε έκτοτε την οικονομική της πρόοδο, «περνώντας από ένα σχεδόν αποτυχημένο κράτος το 2003 σε μια σχετικά εύρυθμη οικονομία ελεύθερης αγοράς το 2014».United States Department of State, Georgia: Executive Summary, Ανακτήθηκε: 5 Μαΐου 2016 Το 2007, η Παγκόσμια Τράπεζα ονόμασε τη Γεωργία ως τον μεγαλύτερο οικονομικό μεταρρυθμιστή παγκοσμίως και συνεχόμενα ταξινομεί τη χώρα στην κορυφή του δείκτη ευκολίας για την ανάπτυξη επιχειρηματικής δραστηριότητας.World Bank, Georgia, Ανακτήθηκε: 4 Μαΐου 2016Russia Today,  Georgia’s reforms please World Bank, 17 June 2007

Η οικονομία της Γεωργίας υποστηρίζεται από μια σχετικά ελεύθερη και διαφανή ατμόσφαιρα στη χώρα. Σύμφωνα με την έκθεση της Διεθνούς Διαφάνειας για το 2018, η Γεωργία είναι το λιγότερο διεφθαρμένο κράτος στην περιοχή της Μαύρης Θάλασσας, ξεπερνώντας όλους τους γείτονές της, καθώς και τα κοντινά κράτη της Ευρωπαϊκής Ένωσης. Με ένα μικτό σύστημα μέσων μαζικής ενημέρωσης (κρατικό και ιδιωτικό), η Γεωργία είναι επίσης η μόνη χώρα στην ευρύτερη περιοχή όπου ο τύπος δεν θεωρείται ελεγχόμενος.Freedom House, Freedom of the Press - 2016, Ανακτήθηκε: 4 Μαΐου 2016

Από το 2014, η Γεωργία αποτελεί μέρος της Ζώνης Ελεύθερων Συναλλαγών της Ευρωπαϊκής Ένωσης, με τις χώρες του οργανισμού να εξακολουθούν να παραμένουν ως ο μεγαλύτερος εμπορικός εταίρος της χώρας, αντιπροσωπεύοντας πάνω από το ένα τέταρτο του συνολικού εμπορικού κύκλου εργασιών της Γεωργίας.European Commission, Georgia, Ανακτήθηκε: 7 Μαΐου 2016 Με το εμπορικό σύμφωνο με την Ευρωπαϊκή Ένωση του 2015, παρατηρούμε περαιτέρω αύξηση του διμερούς εμπορίου, ενώ το εμπόριο με την Κοινοπολιτεία Ανεξαρτήτων Κρατών (ΚΑΚ) μειώθηκε σημαντικά.Civil Georgia, Georgia’s 2015 Foreign Trade , 20 Ιανουαρίου 2016

 Τουρισμός 
Ο τουρισμός στη Γεωργία είναι ένας από τους ταχύτερα αναπτυσσόμενους τομείς της εγχώριας οικονομίας, ο οποίος παρουσιάζει μεγάλες προοπτικές για περαιτέρω ανάπτυξη. Τα τελευταία χρόνια ο αριθμός των τουριστών στη Γεωργία αυξήθηκε σημαντικά, συμβάλλοντας στην ανάπτυξη άλλων τομέων που σχετίζονται με τον τομέα αυτόν. Το 2011, περίπου 3 εκατομμύρια τουρίστες έφθασαν στη Γεωργία. 40% περισσότεροι, από ό,τι το 2010.Arrivals of non-resident visitors at national borders of Georgia by country of citizenship Για την προώθηση της ανάπτυξης του τουριστικού τομέα, η Κυβέρνηση της Γεωργίας επενδύει σε μεγάλο βαθμό στην ανάπτυξη των μεταφορών και των βασικών υποδομών, στην ανακαίνιση και την εξέλιξη των τουριστικών προορισμών, κάτι που αποτελεί κίνητρο για την ιδιωτική επενδυτική πρωτοβουλία. Το 2011, η συνολική παραγωγή υπηρεσιών που σχετίζονται με τον τουρισμό αυξήθηκε κατά 77% σε σύγκριση με το 2006 και ανήλθε στο 7,1% της συνολικής παραγωγής της οικονομίας. Το 2018 ο τουρισμός απέφερε 3,4 δισεκατομμύρια δολάρια σε φορολογικά έσοδα στη Γεωργία.

Ο ακόλουθος πίνακας προβάλει το μηνιαίο μέσο όρο εισερχόμενων τουριστών στη Γεωργία βάση ιθαγένειας και αριθμού επισκέψεων (σε χιλιάδες).

 Χώρα  2015  2016  2017  2018  Μεταβολή 2015-2018 Αζερμπαϊτζάν  96,3  89,7  108,5   118,7  23,2% Αρμενία  99,3  96,0   107,3  105,7  6,5% Ιράν  1,8  10,8  23,5  24,3  1221,9% Ισραήλ  4,6  7,1  9,6  13,1  183,1% Ρωσία  63,6  70,8  94,6  117,1  84,1% Τουρκία   89,5  82,4  83,9  91,5  2,3% Ουκρανία  10,6  12,6  14,2  14,8  39,0% Ευρωπαϊκή Ένωση  17,8  19,1  23,6  32,1  80,4% Άλλες χώρες  17,6  25,1  37,1  43,3  146,0% Σύνολο  438,0  449,4  540,2  600,3  37,1%

Παραπομπές